भास्कर न्यूज | नारायणगढ़
भास्कर न्यूज | नारायणगढ़
क्षेत्रकेराशन डिपुओं में वितरित किए जाने वाली गेहूं को रास्ते में ही खुर्द-बुर्द करने का मामला प्रकाश में आया है। गुरुवार को लोगों की शिकायत पर पुलिस ने शहजादपुर रोड पर गांव अहमदपुर के निकट दो कैंटर चालकों को रंगे हाथ उस समय दबोच लिया। जब वे गेहूं से भरे कट्टों को खुर्द-बुर्द करने में लगे थे। राउंडअप किए गए इन दोनों चालकों से पुलिस पूछताछ में जुटी है।
जानकारी मुताबिक नारायणगढ़ क्षेत्र के राशन डिपुओं पर सप्लाई होने वाला गेहूं शहजादपुर स्थित हैफेड के गोदामों से तीन गाड़ियों में लोड होकर चला था। प्रत्येक गाड़ी में 180 कट्टे लदे थे। गुरुवार दोपहर गांव अहमदपुर के निकट जब दो गाड़ियों के चालक गेहूं के कट्टों को बीच रास्ते उतार रहे थे तो वहां मौजूद ग्रामीणों ने इसकी शिकायत पुलिस को दे डाली।
मौके पर पहुंची पुलिस ने कैंटर के दोनों चालकों को कैंटर सहित एक रेहड़ी चालक को भी पकड़ा है। बता दें कि डिपुओं में जाने वाला यह गेहूं हैफेड गोदाम से लोड होकर नारायणगढ़ के कान्फेड के कार्यालय पर पहुंचना था। जहां से अलग-अलग डिपुओं में जाने के लिए बिल काटे जाने थे, लेकिन यह जिक्र करना जरूरी है कि कान्फेड कार्यालय में तैनात एकमात्र अधिकारी सुबह से अपने किसी कार्य से बाहर हैं। ऐसे में सवाल उठता है कि आखिरकार गेहूं से लदे ये तीन कैंटर जा कहां रहे थे?
उधर, पुलिस मामले की जांच में जुटी थी। थाना प्रभारी सुरेश पाल के मुताबिक राउंडअप किए गए दोनों चालक रेहड़ी चालक से पूछताछ की जा रही है। वहीं हैफेड कान्फेड के अधिकारियों को सूचना देकर जांच में शामिल होने के लिए कहा गया है।
mar_Deva mar_Deva hin_Deva hin_Deva hin_Deva hin_Deva